Brødrene Dal og legenden om Atlant-is

Brødrene Dal og legenden om Atlant-is er en TV-serie fra 1994 og den tredje av totalt fire serier om Brødrene Dal. Regissør var Kalle Fürst.

I serien må brødrene spore opp samenes hellige krukke "Irka" som har forsvunnet. Krukken er samenes nasjonalskatt og den vises frem en gang i året på den store vårfesten.

Men det viser seg at krukken ikke er blitt borte, den er derimot blitt kopiert.  

Brødrene setter dermed igang en intens jakt som bringer dem til forskjellige deler av verden, f.eks Hongkong. Mens det på vidda høres eksplosjoner... 

Serien ble vist på NRK høsten 1994.

 Handling 
Brødrene Dal har blitt tildelt Nobelprisen for fred, men under Nobelpris-utdelingen i Oslo finner brødrene seg plutselig ute av stand til å kontrollere sine egne lemmer. De blir sugd rett ut av bygningen, og over på et tog av det som ser ut til å være en ukontrollerbar høyere kraft. Toget bringer dem til Lappland, hvor de kommer over en mystisk sjaman. Denne sjamanen forklarer at han har tilkalt brødrene Dal til Lappland fordi Irka, en eldgammel hellig krukke som ble reddet fra samenes hellige by "Atlant-is" (et ordspill på Atlantis) før byen sank og forsvant i isen for mer enn  år siden, har blitt stjålet.

Sjamanen håper at brødrene Dal kan hjelpe til med å få tilbake denne hellige krukken, og brødrene tilbyr seg naturligvis å hjelpe til. Men samtidig som de forsøker å spore opp hvor Irka er, havner brødrene i et dypere og dypere sammenfiltret nett av keramikk, forskning, skjulte identiteter, eksplosiver og savnede fly, spøkelsesaktige munker, forfalskning og løgner.

 Rolleliste 
 Rolle  Skuespiller Gaus Dal  Lars Mjøen Roms Dal  Knut Lystad Brumund Dal  Trond Kirkvaag Forteller  Tom Mathisen Sattosk Rev  Svein Birger Olsen Mikkel Rev   Ingor Ánte Áilo Gaup Direktør Ernst Muffens  Lars Mjøen Birger  Eldar Vågan Hroar  Øivind Johannessen Sjaman Bjørn Hætta Magi  Bjørn Sundquist Samerådsmedlem 1  Odin Johansen Samerådsmedlem 2  Bernhard Ramstad Lita Tavle  Sara Margrethe Oskal Flyvertinne  Anne Krigsvoll Togkonduktør  Nils Vogt Miss Moss  Sossen Krohg Elvis  Benny Borg Mor  Anne Marit Jacobsen Bikinijente  Hilde Lyrån Formann i Nobelkomiteen  Nils Ole Oftebro Resepsjonist  Thor Aamodt Seg selv, gjest på Mors lille kjøkken  Kjell Magne Bondevik Pikestemme  Pia BorgliO. TidemannSverre Holm

Eksterne lenker


Kategori:Brødrene Dal
Kategori:Norske komiserier
Kategori:TV-produksjoner på NRK
Kategori:Norske TV-produksjoner fra 1990-årene
Kategori:Norske eventyrserier